stanford-oval/wikipedia huggingface dataset:
โคล พาล์มเมอร์

| 0 | 1 | 2 | 3 |
| --- | --- | --- | --- |
 พาล์มเมอร์ขณะเล่นให้แก่แมนเชสเตอร์ซิตีในปี ค.ศ. 2023
ข้อมูลส่วนตัว
ชื่อเต็ม:  โคล เจอร์เมน พาล์มเมอร์
วันเกิด:   (2002-05-06) 6 พฤษภาคม ค.ศ. 2002 (22 ปี)
สถานที่เกิด:  วิเดนชอว์ แมนเชสเตอร์ อังกฤษ
ส่วนสูง:  1.85 เมตร (6 ฟุต 1 นิ้ว)
ตำแหน่ง:  กองกลางตัวรุก / ปีก
ข้อมูลสโมสร
สโมสรปัจจุบัน:  เชลซี
หมายเลข:  20
สโมสรเยาวชน
2010–2020:  แมนเชสเตอร์ซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2020–2023 |  แมนเชสเตอร์ซิตี |  19 |  (2) |
| 2023– |  เชลซี |  67 |  (36) |
ทีมชาติ‡
| 2016–2017 |  อังกฤษ อายุไม่เกิน 15 ปี |  6 |  (1) |
| 2017 |  อังกฤษ อายุไม่เกิน 16 ปี |  2 |  (0) |
| 2019 |  อังกฤษ อายุไม่เกิน 17 ปี |  3 |  (1) |
| 2019 |  อังกฤษ อายุไม่เกิน 18 ปี |  9 |  (2) |
| 2021– |  อังกฤษ อายุไม่เกิน 21 ปี |  15 |  (5) |
| 2023- |  อังกฤษ |  2 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 4 เมษายน 2024 22:20 UTC ‡ ข้อมูลการลงเล่นและประตูให้แก่ทีมชาติล่าสุด ณ วันที่ 20 พฤศจิกายน 2023 22:03 UTC
โคล เจอร์เมน พาล์มเมอร์ (อังกฤษ: Cole Jermaine Palmer; เกิด 6 พฤษภาคม ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งกองกลางตัวรุกและปีกให้แก่เชลซีในพรีเมียร์ลีกและทีมชาติอังกฤษ
สโมสรอาชีพ

พาล์มเมอร์เกิดที่วิเดนชอว์และได้เข้าร่วมทีมเยาวชนรุ่นอยู่ไม่เกิน 8 ปีของแมนเชสเตอร์ซิตี เขาได้ลงเล่นให้แก่ทีมเยาวชนหลายรุ่นอายุก่อนที่ได้รับการแต่งตั้งให้เป็นกัปตันทีมรุ่นอายุไม่เกิน 18 ปีในฤดูกาล 2019–20
วันที่ 30 กันยายน ค.ศ. 2020 พาล์มเมอร์ลงเล่นในแก่ทีมชุดใหญ่ครั้งแรกในอีเอฟแอลคัพรอบที่สี่ที่ทีมเอาบุกไปเอาชนะเบิร์นลีย์ 3–0 ต่อมาในวันที่ 27 ตุลาคม เขาได้ลงเล่นในยูฟ่าแชมเปียนส์ลีกรอบแบ่งกลุ่มครั้งแรกในฐานะตัวสำรองแทนที่เกฟิน เดอ เบรยเนอ ช่วยให้ทีมบุกเอาชนะมาร์แซย์ 3–0
วันที่ 21 สิงหาคม ค.ศ. 2021 พาล์มเมอร์ได้ลงเล่นในพรีเมียร์ลีกครั้งแรกในฐานะตัวสำรองแทนที่อิลไค กึนโดอัน ช่วยให้ทีมเปิดบ้านเอาชนะนอริชซิตี
วันที่ 21 กันยายน ค.ศ. 2021 พาล์มเมอร์ทำประตูแรกให้แก่ทีมชุดใหญ่ ช่วยให้ทีมเปิดบ้านเอาชนะวิคัมบ์วอนเดอเรอส์ในอีเอฟแอลคัพ 6–1
วันที่ 1 กันยายน ค.ศ. 2023 เซลซี เปิดตัว โคล พาลเมอร์ เข้ามาเป็นสมาชิกใหม่ในถิ่น สแตมฟอร์ด บริดจ์ หลังจ่ายค่าตัวบวกแอดออนให้ แมนฯ ซิตี้ ราว 42.5 ล้านปอนด์ และพาลเมอร์มีส่วนร่วมกับเกมเป็นอย่างมาก จนได้รับรางวัล นักเตะยอดเยี่ยมแห่งปีของเชลซี และได้รับรางวัล ดาวรุ่งยอดเยี่ยมแห่งปีของ PFA
ทีมชาติ

พาล์มเมอร์เคยลงเล่นให้แก่ทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019
วันที่ 27 สิงหาคม ค.ศ. 2021 พาล์มเมอร์ถูกเรียกติดทีมชาติอังกฤษรุ่นอายุไม่เกิน 21 ปีเป็นครั้งแรก เขาทำประตูแรกให้แก่ทีมชาติชุดนี้ด้วยการเลี้ยงเดี่ยว ช่วยให้ทีมเอาชนะคอซอวอ 2-0 ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก
พาล์มเมอร์ถูกเรียกติดทีมชาติอังกฤษชุดลุยศึกฟุตบอลยูโรปี2024 แต่ส่วนใหญ่เขาจะเป็นตำแหน่งตัวสำรองมากกกว่า  แต่ก็เป็นตัวสำรองที่มีส่วนร่วมกับเกมเป็นอย่างมาก เช่น  เขาเป็นคนแอสซิสให้กับ โอลลี่ วัตกิ้น ยิงพาอังกฤษเข้ารอบชิงชนะเลิศไปเจอกับสเปน และ เป็นคนยิงประตูให้อังกฤษตีเสมอ สเปน 1-1 แต่สุดท้าย อังกฤษเจอทีเด็ด จาก สเปน ทำให้จบแค่รองแชมป์ยูโร 2024
รูปแบบการเล่น

พาล์มเมอร์เป็นผู้เล่นแนวรุกที่เล่นได้หลากหลายตำแหน่ง สโมสรได้บรรยายถึงตัวเขาว่า "สามารถเล่นได้ทั้งกองกลางตัวรุกและกองหน้าตัวเป้า"
ในยุคของกุนซือ เมาริซิโอ โปเช็ตติโน ขณะที่คุมเชลซี ได้จับพาลเมอร์ไปเล่นตำแหน่งปีกขวา และทำผลงานได้ดี จนได้รับรางวัล ดาวรุ่งยอดเยี่ยมของพรีเมียร์ลีก และ นักเตะยอดเยี่ยมของสโมสร
สหพันธ์สมาคมนักประดิษฐ์นานาชาติ

| --- | --- |
ประเภท: สาธารณะ
ก่อตั้ง: ลอนดอน, สหราชอาณาจักร (11 กรกฎาคม 1968; 56 ปีก่อน (1968-07-11))
ผู้ก่อตั้ง:  Dr. Harald Romanus (สมาคมนักประดิษฐ์แห่งเดนมาร์ก ฟินแลนด์ เยอรมนี เกาะบริเตนใหญ่ นอร์เวย์ สวีเดน และสวิตเซอร์แลนด์") Mr. Leif Nordstrand 
สำนักงานใหญ่: Geneva, Switzerland
พื้นที่ให้บริการ: ทั่วโลก
บุคลากรหลัก:   Alireza RASTEGAR, Dr.Sc., (ประธานสมาพันธ์)  Farag MOUSSA, Dr.Sc., (ประธานกิตติมศักดิ์) 
สมาชิก: 95 ประเทศและเขตดินแดน 
เว็บไซต์: www.ifia.com
สหพันธ์สมาคมนักประดิษฐ์นานาชาติ (อีเฟีย) เป็นองค์กรนอกภาครัฐไม่แสวงผลกำไร ก่อตั้งขึ้นที่เมืองลอนดอน เมื่อวันที่ 11 กรกฎาคม พ.ศ. 2511 โดยสมาคมนักประดิษฐ์เดนมาร์ก ฟินแลนด์ เยอรมนี เกาะบริเตนใหญ่ นอร์เวย์ สวีเดน และสวิสเซอร์แลนด์
IFIA เป็นเพียงองค์กรเดียวที่รวบรวมสมาคมนักประดิษฐ์ทั่วโลก และเป็นโฆษกเฉพาะให้เหล่านักประดิษฐ์
การขึ้นทะเบียน

อีเฟียได้รับการขึ้นทะเบียนในฐานะผู้ดำเนินการสำคัญ ซึ่งมีสำนักงานใหญ่อยู่ที่สาธารณรัฐและรัฐเจนีวา (International Geneva) ซึ่งเป็นการรวมตัวพิเศษเฉพาะขององค์กรระหว่างประเทศ คณะผู้แทนถาวร เอ็นจีโอ และสำนักวิชาต่าง ๆ ได้ยอมรับให้ IFIA เป็นหนึ่งในหุ้นส่วนสำนักงานสหประชาชาติ ณ นครเจนีวา
ประวัติของอีเฟีย

อีเฟียเป็นองค์กรนอกภาครัฐระดับโลกของสมาคมและองค์กรนักประดิษฐ์ ก่อตั้งขึ้นในปี พ.ศ. 2511 เป้าหมายหลักคือการผนึกสัมพันธ์และสนับสนุนนักประดิษฐ์ในระดับนานาชาติ และแสดงความสนใจที่มีร่วมกัน ภารกิจขององค์กรคือการเผยแพร่วัฒนธรรมการประดิษฐ์และนวัตกรรม เพื่อปกป้องสิทธิของนักประดิษฐ์และส่งเสริมให้มีความคิดสร้างสรรค์และการประกอบธุรกิจ IFIA ก่อตั้งขึ้นที่เมืองลอนดอน ด้วยความร่วมมือของเหล่าตัวแทนประเทศทางยุโรปทั้ง 7 ประเทศ ได้แก่ เดนมาร์ก ฟินแลนด์ เยอรมนี เกาะบริเตนใหญ่ นอร์เวย์ สวีเดน และสวิสเซอร์แลนด์ อยู่ภายใต้การควบคุมดูแลขององค์กรสหประชาชาติโดยตรง และมีการร่วมมือกับการประชุมสหประชาชาติว่าด้วยการค้าและการพัฒนา (อังค์ถัด) องค์การทรัพย์สินทางปัญญาโลก (ไวโพ) องค์การพัฒนาอุตสาหกรรมแห่งสหประชาชาติ (ยูนิโด) สำนักงานสิทธิบัตรยุโรป (อีโพ) และ สมาพันธ์ยุโรปเพื่อนวัตกรรม ( European Alliance for Innovation ; EAI)
กิจกรรมหลักของอีเฟีย

พัฒนาสถานภาพของนักประดิษฐ์และส่งเสริมความร่วมมือระหว่างองค์กรนักประดิษฐ์
รวบรวมข้อมูลสถานการณ์ปัจจุบันและปัจจัยแวดล้อมที่เกี่ยวข้องกับนักประดิษฐ์ การประดิษฐ์และนวัตกรรม เพื่อเผยแพร่ทั่วโลก
พินิจพิเคราะห์กฎหมายภายในประเทศและข้อตกลงระหว่างประเทศสม่ำเสมอ เพื่อปฏิรูปใหม่ ตามความเปลี่ยนแปลงที่เกิดขึ้นอย่างต่อเนื่องในแวดวงนวัตกรรมและตามการพิจารณาสิทธิของนักประดิษฐ์
ปรับปรุงเงื่อนไขสำหรับการแลกเปลี่ยนความรู้และเทคโนโลยีภายในประเทศและระหว่างประเทศอย่างมีประสิทธิภาพผ่านศูนย์แลกเปลี่ยนเทคโนโลยีซึ่งอยู่ภายใต้การควบคุมของ IFIA
สร้างสรรค์กิจกรรมอื่น ๆ เพื่อส่งเสริมและสนับสนุนการประดิษฐ์และนวัตกรรม เกื้อหนุนโครงงานของนักประดิษฐ์ให้มีการพัฒนาไปเป็นธุรกิจ และเพิ่มคุณค่าของนักประดิษฐ์และสิ่งประดิษฐ์
เพื่อให้ตระหนักถึงกิจกรรมที่กล่าวมาข้างต้น IFIA ได้จัดและสนับสนุนงานต่าง ๆ ได้แก่
ตีพิมพ์หนังสืออ้างอิง คู่มือ แบบสำรวจ และรายงานการค้นคว้า
จัดงานประชุม สัมมนา งานประชุมเชิงปฏิบัติการ งานประชุมกลุ่มผู้เชี่ยวชาญ และปาฐกถา
การแข่งขันและมอบรางวัลให้กับนักประดิษฐ์
งานนิทรรศการที่เกี่ยวข้องกับนักประดิษฐ์และสิ่งประดิษฐ์
ให้การสนับสนุนในการสร้างสมาคมนักประดิษฐ์
ให้คำปรึกษา
สร้างเครือข่ายนักประดิษฐ์ระหว่างประเทศ
ส่งเสริมการประดิษฐ์ผ่านทางอินเทอร์เน็ต
อีเฟียคืออะไร

สหพันธ์สมาคมนักประดิษฐ์นานาชาติ (อีเฟีย) มีสมาชิกกว่า 100 รัฐจาก 5 ทวีป วัตถุประสงค์หลักคือการสนับสนุนนักประดิษฐ์ ปกป้องสิทธิ และเชื่อมความสัมพันธ์ระดับนานาชาติอย่างเท่าเทียมกัน จากกิจกรรมแรกเริ่ม เป้าหมายหลักของอีเฟียคือการเผยแพร่วัฒนธรรมสิ่งประดิษฐ์และนวัตกรรม เพื่อให้ตระหนักถึงความสำคัญของสิ่งประดิษฐ์และนวัตกรรมเพื่อสวัสดิภาพสังคม ส่งเสริมสถานภาพนักประดิษฐ์ และเป็นสัญลักษณ์ความสนใจร่วมกันของเหล่านักประดิษฐ์นานาชาติ บริการที่อีเฟียให้กับสมาชิก ได้แก่ การจัดนิทรรศการสิ่งประดิษฐ์นานาชาติ การประชุมเชิงปฏิบัติการด้านทรัพย์สินทางปัญญา และการสัมมนาทางวิทยาศาสตร์ด้วยความร่วมมือขององค์กรนานาชาติดังนั้นผู้จัดนิทรรศการและนักประดิษฐ์จะได้รับโอกาสอันดีเลิศในการแสดงสิ่งประดิษฐ์ของตน ได้รับข้อเสนอตกลงทางธุรกิจกับนักลงทุนและสร้างเครือข่ายทางสังคมเพื่อเพิ่มช่องทางการติดต่อกับผู้มีส่วนได้ส่วนเสีย นอกจากนี้ อีเฟียยังจัดงานประชุมใหญ่ที่สมาชิกทุกคนสามารถเข้าร่วมและแลกเปลี่ยนมุมมองความคิดในเรื่องการประดิษฐ์ได้ แหล่งเงินทุนของอีเฟียได้มาจากค่าธรรมเนียมสมาชิก เงินบริจาค เงินจากผู้สนับสนุน เงินอุดหนุนสาธารณะ หรือจากแหล่งอื่น ๆ ที่ได้รับอำนาจตามกฎหมาย (ดูตามระเบียบข้อบังคับของอีเฟีย) เงินทุนจะได้รับการจัดสรรและใช้จ่ายตามเป้าหมายทางสังคมของสมาพันธ์ และกิจกรรมสำคัญต่าง ๆ ที่จะทำให้สมาพันธ์บรรลุวัตถุประสงค์ในการก่อตั้งขึ้น
สิ่งที่อีเฟียปฏิบัติ

อีเฟียรวบรวมสมาคมนักประดิษฐ์ ศูนย์นวัตกรรม มหาวิทยาลัย มูลนิธิ สโมสร และบริษัทต่าง ๆ ให้มาร่วมกันเผยแพร่วัฒนธรรมสิ่งประดิษฐ์และนวัตกรรมทั้งในระดับประเทศและระหว่างประเทศ นอกจากนั้น นักประดิษฐ์ยังได้รับข้อมูล การประสานงาน และโอกาสอันดีเยี่ยมเพื่อแลกเปลี่ยนความคิดและขยายเครือข่าย สมาชิกอีเฟียจะได้รับโอกาสในการเข้าร่วมนิทรรศการสิ่งประดิษฐ์และนวัตกรรมระหว่างประเทศ งานประชุม งานเสวนาต่าง ๆ เพื่อจัดงานระหว่างประเทศภายใต้การดูแลของอีเฟีย เพื่อเชื่อมโยงสถิติระหว่างประเทศในแวดวงธุรกิจ โรงเรียนและวิทยาลัย เพื่อรับประโยชน์จากเครือข่ายผู้เชี่ยวชาญ (เครือข่าย ยุโรป เอเชีย อาหรับ แอฟริกา อเมริกา ละตินอเมริกา เยาวชนและสตรี) และศูนย์การแลกเปลี่ยนเทคโนโลยี เพื่อมีส่วนร่วมในกระบวนการ สร้างนโยบาย การแก้ต่าง และการนำเสนอนวัตกรรม และเพื่อใช้ตราโลโก้และตัวย่ออีเฟียในเว็บไซต์ โบรชัวร์ และแค็ตตาล็อกของสมาชิก อีกทั้งอีเฟียยังเผยแพร่ข่าวและกิจกรรมของสมาชิกผ่านทางเว็บไซต์ทางการ นิตยสารและจดหมายข่าวอิเล็คทรอนิกส์ ให้รางวัลแก่ผู้จัดกิจกรรม ผู้สนับสนุน และตัวแทนระดับประเทศและระหว่างประเทศ จัดการประชุมเชิงปฏิบัติการและงานสัมมนาเกี่ยวกับทรัพย์สินทางปัญญา ให้คำแนะนำโดยผู้เชี่ยวชาญในเรื่องการทำธุรกิจและสิทธิบัตร แสดงตราโลโก้ของสมาชิกและรายละเอียดการติดต่อในฐานข้อมูลและเว็บไซต์ทางการ ตีพิมพ์หนังสืออ้างอิง คู่มือ แบบสำรวจ และรายงานการค้นคว้า และสนับสนุนการสร้างสมาคมนักประดิษฐ์และสิ่งประดิษฐ์ และเครือข่ายระดับภูมิภาคจากหลากหลายประเทศ
กิจกรรมแรกเริ่มของอีเฟีย

ในช่วงแรกเริ่มของการพัฒนาอีเฟีย สมาคมต่าง ๆ จากประเทศแถบสแกนดิเนเวีย รวมทั้งเยอรมนี สหราชอาณาจักร เนเธอร์แลนด์ สวิสเซอร์แลนด์ และฝรั่งเศส มีบทบาทสำคัญในการพัฒนากิจกรรมภายในอีเฟีย กิจกรรมแรกเริ่มอีเฟียยังได้รับเกียรติให้ทำงานร่วมกันกับองค์กรทรัพย์สินทางปัญญาโลก (ไวโพ) อีเฟียยังได้โอกาสในการขยายกิจกรรมและรวบรวมสมาคมนักประดิษฐ์จากหลากหลายประเทศ ส่วนใหญ่มาจากประเทศกำลังพัฒนา ระหว่างช่วงแรกเริ่มของการก่อตั้งอีเฟีย ปัญหาสำคัญของระเบียบวาระอีเฟียคือความกลมกลืนของกฎหมายสิทธิบัตรในประเทศภายใต้ระบบ PCT ปัญหาเกี่ยวกับ “ระยะผ่อนผัน” สำหรับสิทธิบัตรและปัญหาเกี่ยวกับใบรับรองการประดิษฐ์คิดค้น ประมาณปี พ.ศ. 2518 ปัญหาหลักคือการพัฒนาโปรแกรมการศึกษาและการให้บริการนักประดิษฐ์ ประมาณปี พ.ศ. 2528 มุ่งเน้นเรื่องการขยายองค์กรอีเฟีย รวมไปถึงประเทศที่กำลังพัฒนาเป็นส่วนใหญ่ มีการจัดสัมมนาหลายครั้งเพื่อถกปัญหาที่เกี่ยวข้องกับนักประดิษฐ์รุ่นใหม่และนักประดิษฐ์หญิง ระเบียบข้อบังคับอีเฟียด้รับการแก้ไขเพิ่มเติมครั้งแรกในปี พ.ศ. 2547
ผู้ร่วมมือกับอีเฟีย

วัตถุประสงค์ของอีเฟียคือการยกระดับสถานภาพของนักประดิษฐ์ในระดับประเทศและระหว่างประเทศ และสนับสนุนความร่วมมือระหว่างสมาคมนักประดิษฐ์ เพื่อให้บรรลุตามวัตถุประสงค์ อีเฟียได้รับตำแหน่งเป็น
ผู้สังเกตการณ์ที่องค์กรทรัพย์สินทางปัญญาโลก
ผู้สังเกตการณ์ (กลุ่มพิเศษ – เทคโนโลยี) ที่การประชุมสหประชาชาติว่าด้วยการค้าและการพัฒนา
สมาชิกของคณะกรรมการที่ปรึกษาในการควบคุมของสำนักงานสิทธิบัตรยุโรป
สมาชิกของสาขาเอ็นจีโอที่มุ่งเน้นภายในสหประชาชาติเพื่อองค์กรนอกภาครัฐ ในฐานะที่ปรึกษาคณะมนตรีเศรษฐกิจและสังคมแห่งสหประชาชาติ
หุ้นส่วนทางยุทธศาสตร์ของสมาพันธ์ยุโรปเพื่อนวัตกรรม
ประธานอีเฟีย (2557-2561)

ด๊อกเตอร์ อาลีเรซา เรสทีจาร์ (Alireza RASTEGAR,Dr.Sc.)
ประธานกิตติมศักดิ์ อิเฟีย (2547 - ไม่กำหนดระยะเวลา)

ด๊อกเตอร์  ฟารัก มอซซา (Farag MOUSSA,Dr.Sc.) จากสวิสเซอร์แลนด์ (พ.ศ. 2547 - ไม่กำหนดระยะเวลา)
ผู้บริหาร IFIA (พ.ศ. 2557 – 2559)

ฮุสเซน (Husein HUJIC) จากบอสเนียและเฮอร์เซโกวินา
ศาสตราจารย์ มิคเอล (Michał SZOTA) จากโปแลนด์
เลนนาร์ท (Lennart NILSON) จากสวีเดน
อดีตประธาน IFIA

รายนามประธานอีเฟีย ตั้งแต่ พ.ศ. 2511
A.W.RICHARDSON,Dr.Sc. เกาะบริเตนใหญ่ พ.ศ. 2511 - 2514
Harald A.R.ROMANUS จากสวีเดน พ.ศ. 2514 - 2517
FreidrichBURMESTER,Dr.Sc. จากเยอรมนี พ.ศ. 2517 - 2520
Leif NORDSTRAND จากนอร์เวย์ พ.ศ. 2520 - 2525
L.L.WARE,Dr.Se. จากสหราชอาณาจักร พ.ศ. 2525 - 2527
Torfin ROSENVINGE JOHNSEN จากนอร์เวย์ พ.ศ. 2527 - 2528
Bo Goran WALLIN จากสวีเดน พ.ศ. 2528 - 2530
Clarence P.FLEDMANN จากสวิตเซอร์แลนด์ พ.ศ. 2530 - 2533
FaragMOUSSA,Dr.Sc. จากสวิตเซอร์แลนด์ พ.ศ. 2530 - 2549
AndrásVEDRES,Dr.Sc. จากฮังการี พ.ศ. 2549 – 2553 - 2557
สมาชิก

ตามระเบียบข้อบังคับอีเฟีย “สมาชิกของสมาพันธ์เป็นทั้งสมาชิกที่มีสิทธิออกเสียงสมาชิกที่ไม่มีสิทธิออกเสียง และสมาชิกกิตติมศักดิ์” กล่าวคือ สมาชิกอีเฟียสามารถเป็นสมาคม สถาบัน มหาวิทยาลัย ศูนย์วิจัยหรือองค์กรอื่น ๆ ที่เกี่ยวข้องอยู่ในแวดวงการประดิษฐ์และนวัตกรรม สมาชิกอีเฟียมาจาก 95 ประเทศได้แก่
ตารางสมาชิก

| ลำดับ | ประเทศ | ลำดับ | ประเทศ | ลำดับ | ประเทศ |
| --- | --- | --- | --- | --- | --- |
| 1 | อาร์เจนตินา | 39 | ไอร์แลนด์ | 77 | สโลวาเกีย |
| 2 | อัฟกานิสถาน | 40 | อิรัก | 78 | สโลเวเนีย |
| 3 | ออสเตรีย | 41 | ญี่ปุ่น | 79 | สเปน |
| 4 | ออสเตรเลีย | 42 | คาซัคสถาน | 80 | ศรีลังกา |
| 5 | บาห์เรน | 43 | เคนยา | 81 | อัฟริกาใต้ |
| 6 | บังคลาเทศ | 44 | สาธารณรัฐเกาหลี | 82 | ซูดาน |
| 7 | เบนิน | 45 | คูเวต | 83 | แทนซาเนีย |
| 8 | โบลิเวีย | 46 | ลัตเวีย | 84 | ตูนีเซีย |
| 9 | บอสเนียและเฮอเซโกวินา | 47 | เลบานอน | 85 | ตุรกี |
| 10 | บราซิล | 48 | ลิเบีย | 86 | ไทย |
| 11 | บัลกาเรีย | 49 | มาเก๊า | 87 | โตโก |
| 12 | บุรุนดี | 50 | มาซิโดเนีย | 88 | สหรัฐอาหรับเอมิเรต |
| 13 | คาเมรูน | 51 | มาเลเซีย | 89 | สหราชอาณาจักร |
| 14 | แคนาดา | 52 | มาลี | 90 | อุรุกวัย |
| 15 | จีน | 53 | มอริเตเนีย | 91 | สหรัฐอเมริกา |
| 16 | ชาด | 54 | มองโกเลีย | 92 | เวียดนาม |
| 17 | คองโก | 55 | โมรอคโค | 93 | เยเมน |
| 18 | สาธารณรัฐประชาธิปไตยคองโก | 56 | เนปาล | 94 | ซิมบับเว |
| 19 | โกตดิวัวร์ | 57 | เนเธอร์แลนด์ | 95 | ยูเครน |
| 20 | โครเอเชีย | 58 | ไนเจอร์ |  |  |
| 21 | คิวบา | 59 | ไนจีเรีย |  |  |
| 22 | ไซปรัส | 60 | นอร์เวย์ |  |  |
| 23 | สาธารณรัฐเชค | 61 | ปากีสถาน |  |  |
| 24 | เดนมาร์ก | 62 | เปรู |  |  |
| 25 | สาธารณรัฐโดมินิกัน | 63 | ปาเลสไตน์ |  |  |
| 26 | อียิปต์ | 64 | ฟิลลิปปินส์ |  |  |
| 27 | เอลซาวาดอร์ | 65 | โปแลนด์ |  |  |
| 28 | เอสโตเนีย | 66 | กาตาร์ |  |  |
| 29 | ฟินแลนด์ | 67 | โรมาเนีย |  |  |
| 30 | ฝรั่งเศส | 68 | รัสเซีย |  |  |
| 31 | จอร์เจีย | 69 | ซาอุดิอารเบีย |  |  |
| 32 | เยอรมนี | 70 | เซเนกัล |  |  |
| 33 | ฮังการี | 71 | เซอร์เบีย |  |  |
| 34 | ฮ่องกง | 72 | สิงคโปร์ |  |  |
| 35 | ไอซ์แลนด์ | 73 | สวีเดน |  |  |
| 36 | อินโดนีเซีย | 74 | สวิตเซอร์แลนด์ |  |  |
| 37 | อินเดีย | 75 | ซีเรีย |  |  |
| 38 | อิหร่าน | 76 | ไต้หวัน |  |  |
ความเป็นผู้นำ

สมัชชา: คณะกรรมการสูงสุดของสมาพันธ์ ประกอบด้วยองค์กรสมาชิกที่มีความตื่นตัวสูงสุด
ประธานสมาพันธ์คือผู้อำนวยการบริหาร เลือกตั้งโดยสมัชชา มีอำนาจในตำแหน่ง 4 ปี
คณะผู้บริหารระดับสูงคือผู้วางนโยบายและผู้บริหารงาน เลือกตั้งโดยสมัชชา มีอำนาจในตำแหน่ง 2 ปี
ผู้อำนวยการและที่ปรึกษาประธานคือผู้ช่วยและผู้ร่วมงานใกล้ชิดของประธาน ได้รับการแต่งตั้งโดยประธาน มีอำนาจในตำแหน่ง 2 ปี
คณะผู้บริหารระดับสูงของอีเฟีย

สมาชิกคณะผู้บริหารระดับสูงของ IFIA พ.ศ. 2557 - 2559
| ลำดับ | ประเทศ | ประธาน |
| --- | --- | --- |
| 1 | บอสเนียและเฮอเซโกวินา | Mladan KARIC,M.Sc. |
| 2 | บราซิล | Marcelo VIVACQUA,Dr.Sc. |
| 3 | จีน | Zengpei XUAN,Dr.Sc. |
| 4 | โครเอเชีย | Zoran BARISIC,M.Sc. |
| 5 | เดนมาร์ก | Mrs. Vivi AEKJAER |
| 6 | เยอรมนี | Winfried STURM |
| 7 | ไอซ์แลนด์ | Mrs. Elinora Inga SIGURDARDOTTIR |
| 8 | อินเดีย | Aynampudi SUBBARAO,Dr.Sc. |
| 9 | อิหร่าน | Hossein VAEZI |
| 10 | อิรัก | Hazim Jabbar Al-DARAJI,Prof. |
| 11 | สาธารณรัฐเกาหลี | Shin KYOUNG-HO |
| 12 | ไนเจอร์ | Idrissa Hassane SOULAY,Dr.SC. |
| 13 | ไนจีเรีย | Joel Shaka MOMODU |
| 14 | ฟิลิปปินส์ | Billy MALANG,Dr.Sc. |
| 15 | โปแลนด์ | Ms,Agnieszka MIKOLAJSKA, Dr.Sc.Student |
| 16 | โปรตุเกส | Fernando LOPES |
| 17 | รัสเซีย | Vladimir PETRIASOV |
| 18 | สโลเวเนีย | Ms.Ana HAFNER, Dr.Sc. |
| 19 | สวีเดน | Cenneth LINDKVIST |
สุดยอดมือสังหารอวตารมาต่างโลก

| --- | --- |
สุดยอดมือสังหารอวตารมาต่างโลก

世界最高の暗殺者、異世界貴族に転生する (Sekai Saikō no Ansatsusha, Isekai Kizoku ni Tensei suru)
ชื่อภาษาอังกฤษ: The World's Finest Assassin Gets Reincarnated in Another World as an Aristocrat
นวนิยายชุด
เขียนโดย: รุย สึกิโยะ
สำนักพิมพ์: โชเซ็ตสึกะ นิ นาโร
ตีพิมพ์ตั้งแต่: กรกฎาคม พ.ศ. 2561 – ปัจจุบัน
ไลต์โนเวล
เขียนโดย: รูอิ สึกิโยะ
วาดภาพโดย: เรอา
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
ในเครือ: คาโดกาวะสนีกเกอร์บุงโกะ
กลุ่มเป้าหมาย: ชาย
ตีพิมพ์ตั้งแต่: กุมภาพันธ์ พ.ศ. 2562 – ปัจจุบัน
จำนวนเล่ม:  7    7
มังงะ
เขียนโดย: รูอิ สึกิโยะ
วาดภาพโดย: ฮามาโอ ซูเมรางิ
สำนักพิมพ์: คาโดกาวะโชเต็ง
สำนักพิมพ์ภาคภาษาไทย: ฟีนิกซ์
นิตยสาร: ยังเอชอัพ
กลุ่มเป้าหมาย: เซเน็ง
ตีพิมพ์ตั้งแต่: มกราคม พ.ศ. 2562 – ปัจจุบัน
จำนวนเล่ม:  6    2
อนิเมะโทรทัศน์
กำกับโดย: มาซาฟูมิ ทามูระ
เขียนบทโดย: คัตสึฮิโกะ ทากายามะ
ดนตรีโดย: เค็นอิจิ คูโรดะ
สตูดิโอ: ซิลเวอร์ลิงก์ สตูดิโอพาเล็ต
เครือข่าย: AT-X, Tokyo MX, KBS Kyoto, SUN, TVA, BS NTV
ฉาย:  6 ตุลาคม พ.ศ. 2564  –  22 ธันวาคม พ.ศ. 2564
ตอน: 12
สุดยอดมือสังหารอวตารมาต่างโลก (ญี่ปุ่น: 世界最高の暗殺者、異世界貴族に転生する; โรมาจิ: Sekai Saikō no Ansatsusha, Isekai Kizoku ni Tensei suru) เป็นซีรีส์ไลต์โนเวลญี่ปุ่นเขียนโดยรูอิ สึกิโยะ และวาดภาพประกอบโดยเรอา เริ่มเผยแพร่ออนไลน์ในเดือนกรกฎาคม พ.ศ. 2561 ทางเว็บไซต์นิยายสร้างโดยผู้ใช้ โชเซ็ตสึกะ นิ นาโร  ภายหลังสำนักพิมพ์คาโดกาวะโชเต็งได้ลิขสิทธิ์ตีพิมพ์เป็นหนังสือในเครือคาโดกาวะสนีกเกอร์บุงโกะ ตั้งแต่เดือนกุมภาพันธ์ พ.ศ. 2562 ปัจจุบันวางจำหน่ายถึงเล่มที่ 7
ซีรีส์มังงะดัดแปลงวาดภาพโดยฮามาโอะ ซูเมรางิ เผยแพร่ออนไลน์ผ่านเว็บไซต์ยังเอชอัพของสำนักพิมพ์คาโดกาวะโชเต็งตั้งแต่เดือนมกราคม พ.ศ. 2562 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 5 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ซีรีส์อนิเมะโทรทัศน์ดัดแปลงผลิตโดยสตูดิโอซิลเวอร์ลิงก์และสตูดิโอพาเล็ต ออกอากาศตั้งแต่เดือนตุลาคมถึงธันวาคม พ.ศ. 2564
ดูเพิ่ม

การล้างแค้นของผู้กล้าสายฮีล — อีกหนึ่งซีรีส์ไลต์โนเวลโดยผู้เขียนเดียวกัน
แหล่งข้อมูลอื่น

นิยายออนไลน์ ที่ โชเซ็ตสึกะ นิ นาโร (ญี่ปุ่น)
เว็บไซต์ทางการของไลต์โนเวล เก็บถาวร 2021-05-23 ที่ เวย์แบ็กแมชชีน (ญี่ปุ่น)
เว็บไซต์ทางการของอนิเมะ เก็บถาวร 2021-05-29 ที่ เวย์แบ็กแมชชีน (ญี่ปุ่น)
สุดยอดมือสังหารอวตารมาต่างโลก (มังงะ) ที่เครือข่ายข่าวอนิเมะ
รายชื่อแชมป์โลกฟอร์มูลาวันประเภทนักขับ
แบ่งตามนักขับ

| นักขับ | จำนวน ตำแหน่ง | ฤดูกาล |
| --- | --- | --- |
|  มิชชาเอล ชูมัคเคอร์ | 7 | 1994, 1995, 2000, 2001, 2002, 2003, 2004 |
|  ลูวิส แฮมิลตัน | 7 | 2008, 2014, 2015, 2017, 2018, 2019, 2020 |
|  ฆวน มานูเอล ฟังฆิโอ | 5 | 1951, 1954, 1955, 1956, 1957 |
|  อาแล็ง พร็อสต์ | 4 | 1985, 1986, 1989, 1993 |
|  เซบัสทีอัน เฟ็ทเทิล | 4 | 2010, 2011, 2012, 2013 |
|  มักซ์ แฟร์สตัปเปิน | 4 | 2021, 2022, 2023, 2024 |
|  แจ็ก แบร็บบัม | 3 | 1959, 1960, 1966 |
|  แจ็กกี สจวร์ต | 3 | 1969, 1971, 1973 |
|  นิกิ เลาดา | 3 | 1975, 1977, 1984 |
|  แนลซง ปีเก | 3 | 1981, 1983, 1987 |
|  อาอีร์ตง เซนนา | 3 | 1988, 1990, 1991 |
|  อัลแบร์โต อัสการี | 2 | 1952, 1953 |
|  เกรอัม ฮิลล์ | 2 | 1962, 1968 |
|  จิม คลาร์ก | 2 | 1963, 1965 |
|  แอเมร์ซง ฟิตชีเปาจี | 2 | 1972, 1974 |
|  มิกา แฮกกิเนน | 2 | 1998, 1999 |
|  เฟร์นันโด อาลอนโซ | 2 | 2005, 2006 |
|  จูเซปเป ฟารีนา | 1 | 1950 |
|  ไมก์ ฮอว์ทอร์น | 1 | 1958 |
|  ฟิล ฮิลล์ | 1 | 1961 |
|  จอห์น เซอร์ทีส์ | 1 | 1964 |
|  เดนนี ฮูล์ม | 1 | 1967 |
|  ย็อคเคิน รินดท์ | 1 | 1970 |
|  เจมส์ ฮันต์ | 1 | 1976 |
|  มารีโอ อันเดรตตี | 1 | 1978 |
|  โจดี เชกเตอร์ | 1 | 1979 |
|  แอลัน โจนส์ | 1 | 1980 |
|  เกเก รูสแบร์ก | 1 | 1982 |
|  ไนเจล แมนเซลล์ | 1 | 1992 |
|  เดมอน ฮิลล์ | 1 | 1996 |
|  ฌัก วีลเนิฟว์ | 1 | 1997 |
|  คิมิ ไรโคเนน | 1 | 2007 |
|  เจนสัน บัตทัน | 1 | 2009 |
|  นีโค ร็อสแบร์ค | 1 | 2016 |
34 คน: 75 ตำแหน่ง
นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024
สถิติของแชมป์โลก > แชมป์โลกประเภทนักขับที่อายุน้อยที่สุด

| อันดับ | นักขับ | อายุ | ฤดูกาล |
| --- | --- | --- | --- |
| 1 |  เซบัสทีอัน เฟ็ทเทิล | 23 ปี 134 วัน | 2010 |
| 2 |  ลูวิส แฮมิลตัน | 23 ปี 300 วัน | 2008 |
| 3 |  เฟร์นันโด อาลอนโซ | 24 ปี 58 วัน | 2005 |
| 4 |  มักซ์ แฟร์สตัปเปิน | 24 ปี 73 วัน | 2021 |
| 5 |  แอเมร์ซง ฟิตชีเปาจี | 25 ปี 273 วัน | 1972 |
| 6 |  มิชชาเอล ชูมัคเคอร์ | 25 ปี 314 วัน | 1994 |
| 7 |  นิกิ เลาดา | 26 ปี 197 วัน | 1975 |
| 8 |  ฌัก วีลเนิฟว์ | 26 ปี 200 วัน | 1997 |
| 9 |  จิม คลาร์ก | 27 ปี 188 วัน | 1963 |
| 10 |  คิมิ ไรโคเนน | 28 ปี 4 วัน | 2007 |
ในกรณีที่นักขับได้รับตำแหน่งแชมป์โลกมากกว่าหนึ่งสมัย ตำแหน่งสมัยแรกของพวกเขาเท่านั้นที่จะแสดงอยู่ในรายชื่อนี้
นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024
สถิติของแชมป์โลก > แชมป์โลกประเภทนักขับที่อายุมากที่สุด

| อันดับ | นักขับ | อายุ | ฤดูกาล |
| --- | --- | --- | --- |
| 1 |  ฆวน มานูเอล ฟังฆิโอ | 46 ปี 41 วัน | 1957 |
| 2 |  จูเซปเป ฟารีนา | 43 ปี 308 วัน | 1950 |
| 3 |  แจ็ก แบร็บบัม | 40 ปี 155 วัน | 1966 |
| 4 |  เกรอัม ฮิลล์ | 39 ปี 262 วัน | 1968 |
| 5 |  ไนเจล แมนเซลล์ | 39 ปี 8 วัน | 1992 |
| 6 |  อาแล็ง พร็อสต์ | 38 ปี 214 วัน | 1993 |
| 7 |  มารีโอ อันเดรตตี | 38 ปี 194 วัน | 1978 |
| 8 |  เดมอน ฮิลล์ | 36 ปี 26 วัน | 1996 |
| 9 |  ลูวิส แฮมิลตัน | 35 ปี 313 วัน | 2020 |
| 10 |  นิกิ เลาดา | 35 ปี 242 วัน | 1984 |
ในกรณีที่นักขับได้รับตำแหน่งแชมป์โลกมากกว่าหนึ่งสมัย ตำแหน่งสมัยล่าสุดของพวกเขาเท่านั้นที่จะแสดงอยู่ในรายชื่อนี้
นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024
สถิติของแชมป์โลก > แชมป์โลกประเภทนักขับที่ได้รับตำแหน่งติดต่อกัน

ในการชิงแชมป์โลกประเภทนักขับมีผู้ที่ได้รับตำแหน่งแชมป์โลกติดต่อกันทั้งหมด 11 คน โดยมีเพียงมิชชาเอล ชูมัคเคอร์ และลูวิส แฮมิลตัน เท่านั้นที่ได้รับตำแหน่งแชมป์โลกติดต่อกันสองช่วงฤดูกาล
| จำนวนตำแหน่ง | นักขับ | ฤดูกาล |
| --- | --- | --- |
| 5 |  มิชชาเอล ชูมัคเคอร์ | 2000–2004 |
| 4 |  ฆวน มานูเอล ฟังฆิโอ | 1954–1957 |
| 4 |  เซบัสทีอัน เฟ็ทเทิล | 2010–2013 |
| 4 |  ลูวิส แฮมิลตัน | 2017–2020 |
| 4 |  มักซ์ แฟร์สตัปเปิน | 2021–2024 |
| 2 |  อัลแบร์โต อัสการี | 1952–1953 |
| 2 |  แจ็ก แบร็บบัม | 1959–1960 |
| 2 |  อาแล็ง พร็อสต์ | 1985–1986 |
| 2 |  อาอีร์ตง เซนนา | 1990–1991 |
| 2 |  มิชชาเอล ชูมัคเคอร์ | 1994–1995 |
| 2 |  มิกา แฮกกิเนน | 1998–1999 |
| 2 |  เฟร์นันโด อาลอนโซ | 2005–2006 |
| 2 |  ลูวิส แฮมิลตัน | 2014–2015 |
นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024
สถิติของแชมป์โลก > แชมป์โลกประเภทนักขับกับผู้ผลิตที่ไม่ได้รับตำแหน่งแชมป์โลกประเภทผู้ผลิตในฤดูกาลเดียวกัน

| 0 | 1 | 2 |
| --- | --- | --- |

| จำนวนตำแหน่ง | นักขับ | ฤดูกาล |
| 2 |  แนลซง ปีเก | 1981, 1983 |
| 2 |  มักซ์ แฟร์สตัปเปิน | 2021, 2024 |
| 1 |  ไมก์ ฮอว์ทอร์น | 1958 |
| 1 |  แจ็กกี สจวร์ต | 1973 |
| 1 |  เจมส์ ฮันต์ | 1976 |
| 1 |  เกเก รูสแบร์ก | 1982 |
| 1 |  อาแล็ง พร็อสต์ | 1986 |
| 1 |  มิชชาเอล ชูมัคเคอร์ | 1994 |
| 1 |  มิกา แฮกกิเนน | 1999 |
| 1 |  ลูวิส แฮมิลตัน | 2008 |
นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024
↑  จูเซปเป ฟารีนา, ฆวน มานูเอล ฟังฆิโอ และอัลแบร์โต อัสการี จะไม่ถูกรวมอยู่ในรายชื่อนี้ เนื่องจากพวกเขาได้รับตำแหน่งแชมป์โลกก่อนหน้าการมอบตำแหน่งแชมป์ประเภทผู้ผลิตครั้งแรกในฤดูกาล 1958'"`UNIQ--ref-000000FB-QINU`"'
แบ่งตามผู้ผลิตแชสซี

| ผู้ผลิต | จำนวน ตำแหน่ง | ฤดูกาล |
| --- | --- | --- |
| แฟร์รารี | 15 | 1952, 1953, 1956, 1958, 1961, 1964, 1975, 1977, 1979, 2000, 2001, 2002, 2003, 2004, 2007 |
| แม็กลาเรน | 12 | 1974, 1976, 1984, 1985, 1986, 1988, 1989, 1990, 1991, 1998, 1999, 2008 |
| เมอร์เซเดส | 9 | 1954, 1955, 2014, 2015, 2016, 2017, 2018, 2019, 2020 |
| เร็ดบุลเรซซิง | 8 | 2010, 2011, 2012, 2013, 2021, 2022, 2023, 2024 |
| วิลเลียมส์ | 7 | 1980, 1982, 1987, 1992, 1993, 1996, 1997 |
| โลตัส | 6 | 1963, 1965, 1968, 1970, 1972, 1978 |
| แบร็บบัม | 4 | 1966, 1967, 1981, 1983 |
| อัลฟาโรเมโอ | 2 | 1950, 1951 |
| มาเซราตี | 2 | 1954, 1957 |
| คูเปอร์ | 2 | 1959, 1960 |
| ไทร์เรล | 2 | 1971, 1973 |
| เบเนตตอน | 2 | 1994, 1995 |
| เรอโนลต์ | 2 | 2005, 2006 |
| บีอาร์เอ็ม | 1 | 1962 |
| มาทรา | 1 | 1969 |
| บรอว์น | 1 | 2009 |
| 16 ผู้ผลิต | 75 ตำแหน่ง |  |
ผู้ผลิตที่กำหนดเป็น ตัวหนา คือผู้ผลิตที่เข้าแข่งขันในการชิงแชมป์โลกของฤดูกาล 2024
1 2 3 4 5  ฟังฆิโอแข่งที่อาร์เจนทีนและเบลเจียนกรังด์ปรีซ์ในฤดูกาล 1954 กับมาเซราตี และแข่งในการแข่งขันอื่นของฤดูกาลกับเมอร์เซเดส ตำแหน่งแชมป์โลกร่วมกันนี้ถูกนับให้กับทั้งสองผู้ผลิต'"`UNIQ--ref-000000FF-QINU`"'